Leif Maibom

Leif Maibom (født 8. december 1951) er revyforfatter, skuespiller og direktør for Sønderborg Sommer Revy.

Baggrund 
Leif Maibom blev født den 8. december 1951 i Faaborg som søn af fagforeningskasserer John Maibom og husmoderafløser og hjemmegående Elly Maibom, født Poulsen. Han blev uddannet som lærer fra Jelling Seminarium i 1975.

Karriere 
Leif Maibom debuterede som revyforfatter i Holstebrorevyen i 1978. I 1982 startede han Sønderborg Sommer Revy, og i 35 år stod han i spidsen for revyen som både direktør, hovedforfatter og skuespiller. I 2017 meldte Leif Maibom ud, at han ønskede at trække sig tilbage fra revyen som direktør og på sigt overlade revyen i hænderne på skuespiller, instruktør, og nuværende revydirektør, Jeanne Boel. Dette blev endegyldigt fra 2020, hvor Leif Maibom ikke længere var en del af ejerskabet og direktionen for Sønderborg Sommer Revy.

2017 blev også sidste gang med Maibom på scenen som fast skuespiller i revyen.

Leif Maibom har ud over Sønderborg også lavet revyer i Odense, Aalborg, Hurup Thy, København, Menstrup Kro, og Randers, og han har skrevet tekster til Cirkusrevyen, Rottefælden i Svendborg, Nykøbing Falser Revyen, Hjørringrevyen m.fl.

Foruden revytekster har Leif Maibom skrevet drama, satire, musical, og han er fast klummeskriver på Familie Journalen.

Han har medvirket i to film, en tv-serie, flere reklamefilm samt forskellige underholdningsudsendelser på TV og har udgivet tre CD´er.

I 2012 startede Leif Maibom DK Turné-Teater sammen med kollegerne Flemming Jensen og Flemming Krøll, der producerede 2 forestillinger. 

I 2020 slår Leif og Flemming Jensen atter pjalterne sammen i deres nystiftede teaterproduktionsselskab "Jensen & Maibom", der har til formål både at drive teater- og revyvirksomhed. 

Da Tour de France kom til Danmark i 2022 med Sønderborg som slutmål, skrev Leif Maibom i samarbejde med Sønderjyllands Symfoniorkester teksten til Sønderborgs Tour de France-sang  som en gave til Sønderborg Kommune. 

Leif Maibom bliver i 2022 rangeret på en top 10 over Danmarkshistoriens største revystjerner af Ekstra-Bladets teater- og revyanmelder Morten Buckhøj.

Nomineringer og priser 
Leif Maibom blev kåret som ‘Årets Revyforfatter’ ved Revyernes Revy i 1995, 2000 og 2022 og  har været nomineret flere andre gange. Sønderborg Sommer Revy har også været nomineret mange gange som ‘Årets Revy’ og modtog prisen i 2008 og i 2017.

I 2001 og 2007 var Leif Maibom nomineret som ‘Årets Revyskuespiller’ ved Revyernes Revy og i 2015 som ‘Årets Mandlige Skuespiller’ ved TV Charlies Revy Galla. I 2017 kåredes han som ‘Årets Mandlige Kunstner’ og blev samtidig hyldet for sine 30 år som leder for Sønderborg Sommer Revy ved Charlies Revy Galla. I 2018 kåredes han som "Æreskunstner" af Skuespillerforeningen ved årets Revyernes Revy. Han er æresmedlem af Solistforbundet.

Leif Maibom har modtaget flere priser gennem årene for sit revyarbejde:

 1991 - Sønderborg Handels "Inita-pris’
 1995 - Årets Revyforfatter
 1995 - Revypris af Skuespillerforeningen
 1997 - Volmer Sørensens Mindelegat
 1998 - Årets rødspætte, Møllerevyen Frederikshavn
 1998 - Årets Æresrumlepotte
 2000 - Årets Revyforfatter
 2006 - Louis Halberstadts æreslegat, Solistforbundet
 2007 - Årets Påfugl - Tivoli Clubben
 2007 - Legat fra Teaterdirektørernes Fond
 2008 - Årets Revy ved Revyernes Revy
 2009 - Stig Lommer Prisen

 2011 - Æresmedlem af Solistforbundet
 2011 - Modtager af Revy-Volmer
 2011 - Sønderborg Salgs- og Reklameforenings Galochepris
 2013 - Modtager af Komponistens Kai Møllers hæderslegat
 2017 - Modtager af Harlekinprisen
 2017 - Årets Revy ved Revyernes Revy
 2017 - Årets Mandlige Kunstner ved TV Charlies Revy-Galla
 2017 - Påskønnelsespris fra DPA (Danske Populær Autorer)
 2018 - JyskeVestkystens Kulturpris
 2018 - Æreskunstner ved Revyernes Revy
 2022 - Carl Johans Hyltofts Legat uddelt af Skuespillerforeningen
 2022 - Årets Revyforfatter

Thorleif-Fonden 
Tilbage i 1984 skabte Leif Maibom revyfiguren Thorleif, der efterfølgende blev hans signatur-figur og en fast del af Sønderborg Sommer Revy. Dette førte til, at Leif Maibom i år 2000 stiftede Thorleif-Fonden, der hvert år uddeler en revypris på kr. 8.000 til en person, der har gjort noget særligt for den danske revy.

Blandt prismodtagerne kan nævnes Ulf Pilgaard, Grethe Sønck, Simon Rosenbaum, Jan Schou, Torben "Træsko" Pedersen, Jeanne Boel, Flemming Krøll med flere.

Revyer 
 Nykøbing Falster Revyens Vinterrevy 2023
 Randers Cabareten - Randers Revyen 2022
 Sønderborg Sommer Revy 1982-2017
 Hurup Revyen 1987-1997
 Ny Rødekro Teater 1995, 1997-1998, 2000-2004
 Aalborg Vinter Revy 2002, 2005-2006, 2010, 2013
 Menstrup Revyen 2002-2007
 Randers Sommer Revy 2008-2011
 Randers Revyen 2022
 Odense Vinter Revy 2009-2010

Film og tv 
 Det store flip 1997
 Anja Efter Viktor 2003
 Hotellet 2000-2002

CD 
 "Leif Maibom Live"
 "2 Skøre Kugler" (med Jan Schou)
 "The Leif Sjow" (med Pia Rosenbaum og Henrik Krogsgaard)

Referencer

Eksterne henvisninger 
 http://www.sommerrevy.dk/rundt_om_leif_maibom.html 
 

Personer fra Faaborg
Skuespillere fra Danmark
Entertainere fra Danmark
Komikere fra Danmark
Personer i Kraks Blå Bog